Razgovor:Midhat Riđanović

message: Poštovani,
zahvaljujem vam se i čestitam na članku koji ste o meni objavili na dva svoja sajta. 
Naime, naveli ste da je moja nacionalnost Bošnjak. 
Mislim da ste napravili grubu grešku time što ste to uradili ne konsultujući sa mnom. 
Evo zašto:
1) 'Nacionalna pripadnost' je politički anahronizam koji se danas održava samo među primitivnim narodima i od nje jedinu korist imaju vlastodršci jer nacionalističkom demagogijom uspijevaju izmaniplisati narod i upotrijebiti ga za ostvarenje svojih nečasnih ciljeva, koji ponekad dovode do monstruoznih zločina nad vlastitim narodom (Hitler je bukvalno ubio 8 miliona Nijemaca). Ja sam u jednoj svojoj knjizi napisao - i tražim da se to poštuje - da sam po nacionalti čovjek. 
2)Bošnjaštvo je najveće zlo koje je ikad pogodilo Bosanske Muslimane. To je kukavičije jaje koje nam je podmetnuo 'akademik' Muhamed Tunjo Filipović jer mu je trebao nacionalni naziv u kojem neće figurirati riječ 'Musliman', pošto je nezgodno biti i otvoreni ateista i Musliman. Prije nego što je naš 'akademik' lansirao termin 'Bošnjak', veliki broj Bosanskih ateista ponosno su istacali svoju pripadnost naciji Bosanskih Muslimana i time iskazivali svoj pijetet prema svojim pretcima koji su tokom četiristo i više godina ponosno ispovijedali vjeru Islam. Veliki broj današnjih nacija formiran je na osnovama religijske tradicije, i njihovi pripadnici također ponosno nose ime religije iz koje su potekli. Danas ima više ateista Jevreja nego vjernika Jevreja, ali niko od njih ne želi biti ništa drugo do Jevrej.
Ja imam više razloga zbog kojih smatram da će termin 'Bošnjak' doprinijeti raspadu Bosne; evo dva glavna:
- Prihvatajući nacionalno ime Bošnjak, mi pravimo budale od svojih predaka, za koje implicitno kažemo da nisu znali svoje nacionalno ime (jer su Bošnjaci bili SVI stanovnici Bosne, ne samo Muslimani). 
- Naziv 'Bošnjak' je najkorisniji Srpskim i Hrvatskim nacionalistima; to se vidi i po tome kako su ga rado prihvatili i dosljedno upotrebljavaju (a nije isključeno i da su ga naručili od Tunje). Ako u Bosni žive tri naroda od kojih se ni jedan zvanično ne zove 'Bosanci', zašto bi onda Bosna uopšte trebala postojati?! Srbi imaju svoju Srbiju, Hrvati svoju Hrvatsku, a 'Bošnjaci' postaju dijaspora nepostojeće zemlje, kao nekakvi Balkanski Kurdi. Srbi i Hrvati već odbacuju atribut 'Bosanski' za oznaku našeg jezika – napravili su pridjev od Tunjinog 'Bošnjaka' pa stvorili fantomski 'Bošnjački' jezik; da nema Bošnjaka ne bi bilo ni tog 'jezika'. Sada negiraju pridjev 'Bosanski' za bilo šta što pripada svim autohtonim stanovnicima ove zemlje, pa nije daleko dan kada će Bosanski konj i Bosanski lonac postati 'Bošnjački konj' i 'Bošnjački lonac'! To je po meni samo jedan korak od negiranja Bosne kao države, tako da nije uopšte nerealno očekivati da se ova zemlja počne zvati 'Republika Srba, Hrvata i Bošnjaka' po modelu Kraljevine Srba, Hrvata i Slovenaca. A to je definitivan kraj Bosne!
Glavni razlog zašto su Bosanske mase prihvatile naziv 'Bošnjak', bez ikakvog razmišljanja i pokušaja da se ustanovi istorijska istina o tom nazivu, je njihova pokondirenost i patološka privrženost svemu što nije Bosansko i što je 'moderno'. Kad bi se kod nas donio zakon da se na javnim mjestima zabranjuje upotreba stranih riječi (takav zakon postoji u Francuskoj), svi bi vlasnici radnji za prodaju polovne odjeće i obuće, koje se danas zovu 'Second Hand', radije bankrotirali nego izbrisali Engleski naziv na svojoj firmi. Eto, taj primitivni mentalitet je u korijenu svih naših nedaća.
Prije Osmanskog osvajanja Bosne njeni stanovnici su se zvali Bošnjani. Osmanlije ih počinju zvati Turskom riječju Bošnjak i taj naziv prihvaća i sam Bosanski narod. Krajem 18. vijeka počinje Srbizacija Bosanskih Pravoslavaca – učitelji i popovi iz Srbije prelaze Drinu i nagovaraju ih da prihvate naziv 'Srbi', a Srbija će im za uzvrat pomagati u borbi protiv Turske vlasti. Paralelnim procesom su tokom 19. vijeka od Bosanskih Katolika stvoreni Bosanski  Hrvati. Krunski dokaz ovog preobraćenja Bosanaca u Srbe i Hrvate je članak fra Antuna Kneževića objavljen 1870. u časopisu Bosanski Prijatelj, u kojem on grdi svoje sunarodnjake Bošnjake što su se premetnuli u Srbe i Hrvate.  U kontekstu izrade pravopisa za Bosanski jezik, valja citirati ovu njegovu rečenicu: „Mi se ponosimo time, da je upravo naš jezik, a iz naše otadžbine uzet za osnovu književnog jezika naših komšija Srba i Hrvata.“ 
Obratio bih se sada i našoj Bosanskoj braći Pravoslavne i Katoličke vjere ili porijekla. Svi Bosanski ratovi i unutarnja trvenja potiču od toga što su vaši pretci podlegli nagovorima Srpskih i Hrvartskih hegemonista, odrekli se svog Bosanstva, i prihvatili Srpstvo i Hrvatstvo kao svoje nacionalno opredjeljenje. Možda su vaši pretci imali valjane razloge za to, ali danas je ta vještačka podjela Bosanaca na tri naroda pogubna za ovu zemlju. Nije li vrijeme da se obrazujete o vlastitoj istoriji i prihvatite Bosanstvo kao spasonosni nacionalni identitet? Specifičnost Bosanskog jezika i mentaliteta bode oči svakom iskrenom posmatraču. Kako vas zovu rođaci i prijatelji kad im odete u posjetu u Srbiju ili Hrvatsku? Naravno, zovu vas Bosancima jer vas prepoznaju kao Bosance čim 'zinete'. Vjerujte da ponekad sam sebi izgledam glup kad dokazujem nešto što je tako očevidno kao što je Bosanski nacionalni karakter.    
Možda će neko reći: ako smo ranije svi bili Bošnjaci, zašto i danas ne bismo bili Bošnjaci? Zato što je Bošnjak Turska riječ (koja se, istina, odomaćila u našem jeziku) i što je arhaična; prije nego što ju je Tunjo lansirao kao nacionalno ime Bosanskih Muslimana, bila je slabo poznata običnom Bosanskom puku. 
3) Jedno dijalektološko istraživanje obavljeno u ruralnim dijelovima Bosne, naročito u selima udaljenijim od većih urbanih centara, otkrilo je da Muslimani u tim krajevima ne prihvataju termin Bošnjak i da ta imenica poprima značenje 'moralno pokvareni bosanski Musliman'. To je sasvim u duhu najvžnijeg zakona koji upravlja razvojem jezika, zakona ekonomičnosti: ako jezik već raspolaže jednom formom, obično riječju, koja nema značenje, ona se vremenom 'zaodjene' novim značenjem, potrebnim datoj jezičkoj zajednici.
Mislim da je jasno da je pripisivanje tog sramnog 'identiteta' uvreda svakom poštenom čovjeku. 
Najviše bih volio da u rubrici 'Nacionalnost' uz moje ime stavite 'bez nacionalnosti', a ako ne možete, stavite 'Bosanac'. 
Nadam se da ćete to uraditi što je prije moguće te da neću biti primoran da preduzimam mjere pravne prisile.
Prof. Midhat Riđanović

message: Na zahtjev prof. Riđanovića u rubriku nacionalnost staviti: Bosanac  (umjesto Bošnjak)MRidjanovic (razgovor) 23:37, 23 april 2014 (CEST)
Za detaljnije obrazlozenje pogledajte razgovor od gosp. Midhat Riđanović
replies: text: 1) Začuđuje me da jedan takozvani profesor na Wikipediji bosanskog jezika ne upotrebljava BOSANSKI JEZIK,
2) Ako je stvarno ovaj tekst napisao dotični gospodin profesor Midhat Riđanović začuđuje me da jedna takva budala može biti i da je uopće profesor,
3) Gospodine, nebi Vam škodilo da malo pročitate historiju Bosne, Bošnjaka...
4) Nacionalnost čovjek nigdje ne postoji,
5) Nacionalnost Musliman ili musliman također nigdje ne postoji, to bi valjda trebala biti neka vjerska pripadnost zar ne?
6) Govoreći da je Bošnjaštvo najveće zlo ne samo da ste uvrijedili mene nego čak i nekoliko miliona ostalih Bošnjaka,također i mog djeda i rahmetli pradjeda kojem je bilo uskraćeno da se tako izjašnjava u fašističko-komunističko-kurvanjskoj Jugoslaviji. Morao je da se izjašnjava kao neki tako neopredjeljeni, neki Musliman sa velikim M ili malim, pa čak da se izjasni kao Srbin, Hrvat ili temo neki Hakurac! Ali ne nikako kao Bošnjak.
7) Gospodine Riđanoviću, osobno ću se potruditi da sakupim sva Vaša djela te da ih pročitam, analiziram pa da se osobno i uvjerim da su to vjerovatno napisane neke gluposti, ustvari, šta drugo i očekivati od čovjeka koji se usudio ovako javno napisati takve riječi koje na um vjerovatno nebi pale ni najvećim krvnicima Bosne i Bošnjaka.
8) Gospodine Riđanović, ako ste Vi profesor i ako Vi širite znanje hvala dragom Allahu što sam hiljadama kilometara daleko od Vas tako da ta Vaša glupost uopće ne može uticati na mene.
9) Kad vidim tko je danas sve profesor, nije ni čudo što nam je društvo otišlo u kur*c!!! Golden Bosnian Lily (r) 22:12, 11 april 2014 (CEST)
replies: text: : Golden Bosnian Lily, zamolio bih te da se malo smiriš. Ovo je enciklopedija, a ne neki forum na Klixu ili Indexu; malo akademskog bontona neće nikome štetiti. Bio profesor u pravu ili ne, njegovo je pravo da se izjasni kako želi, sviđalo se to nekome ili ne, vrijeđalo to nekoga ili ne.  Profesore, Vi trebate formalno potvrditi da ste ovo Vi pisali i da je ovo Vaš izričiti zahtjev prije no što izmjena bude unesena (nešto sam već rekao o tome na stranici za razgovor s Vašom IP-adresom). -- KWiki (razgovor) 22:22, 11 april 2014 (CEST)
replies: text: ::Da sam onaj stari (sreća pa nisam), kako bi večeras pljuštale blokade. Ovo oko nacija itd. je u BiH ustavna tematika najvećeg prioriteta, pa nije zgoreg da se i na to obrati pažnja. Ko nije ni jedne ustavom pobrojane nacije, ima na to pravo. Međutim to njegovo pravo nije veće od nečijeg prava da se smatra pripadnikom bilo koje nacije. 
Drugo, rječnik saradnika GBL: nije bitno ko je pisao ovdje, mora se držati nivo.
Treće, ovdje ima stvari koje će trebati obrisati, kada se prašina slegne.--palapabosnia (razgovor) 00:09, 12 april 2014 (CEST)

text: :: Golden Bosnian Lily je, očito, mlad i zelen i treba još puno čitati
thread_title:  Zahtjev za izmjenu, 11. april 2014 

message: Ovakvi se prilozi automatski brišu, a autor blokira! Kultura izražavanja je veoma bitna za kulturni dijalog, bez obzira, da li je dio razgovora napisao cijenjeni profesor ili ne! Direktno vrijeđanje i korištenje vulgarnog riječnika se smatra vandalizmom! Ovo je prijedlog za brisanje dijela diskusije! Kao upozorenje slijedi kratka blokada korisniku GBL, a nakon toga ima pravo da se ogradi od ove diskusije! --AnToni(razgovor) 19:09, 12 april 2014 (CEST)
thread_title:  Brisanje 

message: Poštovani KWiki,
molim vas da napravite izmjenu i za prof. Riđanovića u rubriku nacionalnost stavite: Bosanac (umjesto Bošnjak)
Nacionalnost Bošnjak doživljavam kao provokaciju, jer sam se u više tekstova protivio tome. Neka se drugi izjašnjavaju kako žele.MRidjanovic (razgovor) 20:41, 12 april 2014 (CEST)
(Profesore, Vi trebate formalno potvrditi da ste ovo Vi pisali i da je ovo Vaš izričiti zahtjev prije no što izmjena bude unesena.)
Ovo je moj izričiti zahtjev i molim vas da ovo uradite. Unaprijed se zahvaljujem.
replies: text: -- KWiki (razgovor) 20:32, 12 april 2014 (CEST)
replies: text: : Kako si siguran da je to ta osoba (btw. IP jeste iz Sarajeva, ali...)? --C3r4 20:34, 12 april 2014 (CEST)
replies: text: :: Ma vidi se to iz samog teksta, a i već sam upoznat s profesorovim stavovima, a ima i taj potpis na kraju, mada znam da, tehnički, svako može napisati ovakvo nešto i staviti tuđe ime, ali se zapravo malo ko usudi to i uraditi. Da ti pravo kažem, ne znam kako se ovdje dokazuje identitet, tj. koja je konkretna procedura jer je ovo prvi ovakav slučaj otkad sam ja tu. Ko zna neka se uključi u priču. Ja sam s ovim za sada završio jer ne znam šta više mogu. -- KWiki (razgovor) 20:58, 12 april 2014 (CEST)
replies: text: ::: U principu, nije ni potrebno dokazivati identitet. Druga stvar bi bila da se u članak pokušavaju podmetnuti neke informacije koje su sporne. Slučajno sam jedne prilike (a ti i ja smo već o tome pričali na G+) gledao spomenutog profesora kad je gostovao na BHT (ili FTV, nebitno); upravo se dotakao ovog pitanja i rekao upravo ovo što je i ovdje napisano. Reference se također mogu naći, a mislim da jedino ako bi on lično putem medija, štampe ili na drugi način tražio da se ovdje na Wikipediji promijeni ovo, onda će biti jasno da je ovaj IP zapravo impersonator (je l' se 'vako piše) :) Haj, moram dalje, dušik (zlato i olovo) zovu u pomoć. ;) --C3r4 21:09, 12 april 2014 (CEST)
replies: text: :::: Oki-doki, da i ovo zaključimo (ili zaključamo? :))). I da, piše se baš tako. :) -- KWiki (razgovor) 21:38, 12 april 2014 (CEST)
replies: text: ::::: Zahvaljujem na izmjeni. Upravo u emisiji Jedan na BHT mi je voditelj predbacio kako sam licemjeran, jer se na Wikipediji izjašnjavam kao Bošnjak, a moj stav po ovome pitanju je više puta javno iznesen
replies: text: :::::: U principu bi trebalo taj dio članka o nacionalnosti izbaciti! Kako nema referenci da je prof. Riđanović Bošnjak, nema ni da je Bosanac, tako da bi se ostavljanje ovog dijela, moglo pretvoriti u beskrajne izmjene!--AnToni(razgovor) 22:10, 12 april 2014 (CEST)

text: Profesor je negdje spomenuo baš to, tj. da bi volio da taj podatak u infokutiji ostane prazan, a ako već mora nešto stajati, onda da stoji Bosanac, tako da se i to može riješiti. A sad bih zamolio da se eventualna dalja rasprava vodi na stranici za razgovor članka o prof. Riđanoviću jer joj je tu ipak mjesto. Mislim da sam uradio što je bilo do mene. Eventualno mogu još izbrisati i ovo "Bosanac" i ostaviti prazno (mada to može bilo kod od nas), ako se sve uključene strane slože s tim. -- KWiki (razgovor) 22:23, 12 april 2014 (CEST)
replies: text: :KWiki, molim te, kada nađeš to "negdje", onda ubaci. Dotada, neka bude ovo što piše AnToni. Ovako, eto ti najezde anonimnih mjenjača, postat ćeš automobilska industrija.--palapabosnia (razgovor) 02:11, 14 april 2014 (CEST)
replies: text: :: Pogledaj posljednji pasus iznad, u profesorovoj prvoj reakciji (pod 3). Tu je napisao. -- KWiki (razgovor) 09:46, 14 april 2014 (CEST)
thread_title:  Izmjena za prof. Riđanović 

message: Zadnja izmjena je bez komentara i moram reći, samo sa pročitanom prvom rečenicom pročitana! Takođe većina ovog razgovora treba biti izbrisana, jer se u razgovoru ne radi o dijelu i životi prof. Riđanovića, nego o forumskoj diskusiji niske kulture izražavanja! Prijedlog za brisanje čitave bespotrebne diskusije! Autor zadnjeg dijela MRidjanovic je blokiran 1 sat, a nakon toga može povući ono što je napisao! Ovo nije ni balkanska kafana ni nacionalistički ili kakav ini forum, nego enciklopedija! --AnToni(razgovor) 17:41, 21 april 2014 (CEST)
replies: text: Osobno zahtjevam blokiranje korisnika MRidjanovic na duži period te cjelokupnim brisanjem ove stranice za razgovor jer ovo sad sve više liči na šovinističkonacinalističko ponašanje nego na enciklopediju uključujući čak i mene! Valja nekad stati na zemlju i priznati kad čovjek pređe granicu. Uvaženi gospodin profesor može biti šta god želi po nacionalnosti ali to uopće nedaje nikome pravo da vrijeđa druge nacionalnosti kao u ovom slučaju gdje uvaženi gospodin profesor vrijeđa Bošnjake navodeći činjenice takozvanih samozvanih pisaca! Imao bih još mnogo toga za reći ali bi pri tom ovdje otvorili forum te bi pri tom enciklopediju i enciklopedijsko ponašanje poslali u carstvo snova!  -- Golden Bosnian Lily (r) 19:24, 21 april 2014 (CEST)
replies: text: : Sve to odgovara činjenicama! Međutim, nema nikakve mogućnosti povezati korisnika koji je napisao prošlu izmjenu i profesora Riđanovića. Radi se samo o tome, da je korisnik blokiran samo na 1 sat (kao opomena), te da ima mogućnost odgovoriti i povući svoju izjavu! Ukoliko se to ponovi, postupak je regulisan pravilima wikipedije!  Ovim smatram raspravu završenom i podsjećam na to da ovo ipak nije forum!--AnToni(razgovor) 20:18, 21 april 2014 (CEST)
thread_title:  Brisanje izmjena 

message: Ne mogu vjerovati da ste se spustili na ovakav nivo izražavanja, pa koliko god bili kivni na nešto. Vi, s tolikim obrazovanjem, pročitanim i napisanim knjigama, titulama itd... Što ne ide - ne ide. U redu, razumijem da ne možete biti objektivni pošto se radi o nečemu lično Vašem, ali reći za šačicu ljudi (oko 10, ugrubo) koji se trude koliko mogu (i to potpuno besplatno) i odvajaju vrijeme i kad ga nemaju da ova Wikipedija koliko-toliko stane na noge da uneređuju Wikipediju može se smatrati napadom na tu šačicu ljudi. Izašli smo Vam u susret, promijenili smo što ste tražili da promijenimo i mislio sam da je priča završena. Ali očito ste imali još nešto reći, što je Vaše (i svačije) pravo. Ali to, nažalost, nikakva dobra nije donijelo. Mogu razumjeti da vas je GBL iznervirao svojom zaista neprimjerenom reakcijom, zbog koje sam ga ja opomenuo, a AnToni nakratko blokirao (a njegov tekst je precrtan; a niko ovdje ne objavljuje ništa tuđe već ljudi pišu pod svojim korisničkim imenom ili s IP-adresa jer je ovo slobodna enciklopedija), ali da Vi vraćate sličnim diskursom (njemu ili Wikipediji općenito) ne mogu. Mogu razumjeti i da ne možete smisliti M. Filipovića, ali šta mi ovdje imamo s tim? Dobro, naljutilo Vas je što je 2 godine (ili koliko tačno već) ispod Vašeg imena stajalo "Bošnjak". Ali kao što se Vi imate pravo izjasniti kao Bosanac i tražiti da se to uvažava, tako neko drugi ima potpuno jednako pravo izjasniti se kao Bošnjak i tražiti da se i to jednako uvažava, pošto je taj naziv unesen i u Ustav, bio on pogrešan ili ne; Wikipedia samo registruje činjenice, a ne donosi vlastiti sud ili stav o bilo čemu. Ja do neki dan nisam znao ni da imamo članak o Vama, a kamoli nešto više (a tu sam svakodnevno više od 4 godine); jednostavno, nas je premalo aktivnih (u odnosu na dosta drugih Wikipedija, uključujući tu i komšijske), a članaka je previše i ne može se sve stići, fizički, vremenski. Ako Vi to ne možete razumjeti, onda ne znam ko može. 
Trebate znati i da je ovdje tokom godina bilo i previše rasprava svih vrsta i napada na ovu Wikipediju sa strane, i slijeva i zdesna (o čemu Vam više mogu reći, npr, C3r4, Palapa i AnToni jer su ovdje puno duže od mene), pa zar nam treba nešto slično i iznutra? Umjesto da se dalje raspravljamo, zar ne bi bilo bolje udružiti snage i barem pokušati podići ovu Wikipediju na neki veći nivo (koliko se već može)? Vi sigurno znate dosta ljudi iz struke i studenata širom svijeta koji imaju i znanja i literature, pa možete preporučiti nekome da nešto malo doprinese i ovoj Wikipediji (za tehničke stvari i objašnjenja o samom radu na Wikipediji mi smo uvijek tu; a svaki konstruktivan doprinos više je nego dobrodošao) ili možete, recimo, kad Vam se ukaže prilika, promovirati ovu Wikipediju, ne znam, u nekim medijima, institucijama ili slično i spomenuti značaj ovakvih projekata u modernom vremenu, vremenu informatike i interneta; nije isto kad to kaže neki anonimni KWiki i kad to kaže neko Vašeg ranga i ugleda. Možda ne znate, npr, da Wikipedija na srpskom jeziku ima podršku iz vladinih krugova i nekih institucija, da organizira takmičenja u pisanju članaka na neku temu i nagrađuje najbolje različitim nagradama (bubam sad, ne znam sve tačno: putovanja, mobiteli, tableti, knjige...), a kod nas se sve svelo na nas 10-15 volontera ili entuzijasta i naravno da smo onda tu gdje jesmo u odnosu na druge. Wikipedia je posao bez kraja, a rasprave samo oduzimaju i vrijeme i energiju za konstruktivne stvari. Izvinjavam se na dužini, ali morao sam Vas upoznati s nekim stvarima ovdje. Nadam se da me nećete pogrešno shvatiti. Želim Vam, prije svega, dobro zdravlje. -- KWiki (razgovor) 02:25, 22 april 2014 (CEST)
thread_title:  Razgovor (ne)ugodni naroda slovinskog